Izvještaj o radu Vijeća roditelja JUOŠ „Novi Grad“

Članovi Vijeća roditelja JUOŠ „Novi Grad“ u školskoj 2015/2016.g. su:

1. Amra Okanović, predsjednica Vijeća roditelja
2. Anela Garčević – Hukić, zamjenica predsjednice Vijeća roditelja
3. Ibrahim Imamović, sekretar Vijeća roditelja
4. Maja H. Jašaragić – Suljanović
5. Sanel Mujkanović
6. Adisa Dajanović
7. Sead Seferović
8. Sanja Petrović – Delić
9. Mirnesa Mujčinović

Za članove Školskog odbora JUOŠ „Novi Grad“ predloženi su sljedeći roditelji:

1. Maja H. Jašaragić – Suljanović
2. Sanja Petrović – Delić

Pristup računu Vijeća roditelja naše škole, otvorenom kod NLB Banke d.d. Tuzla, imaju:

1. Selma Alijević, zakonski zastupnik
2. Maja H. Jašaragić – Suljanović, prvo ovlašteno lice
3. Ibrahim Imamović, drugo ovlašteno lice

JUOŠ ''NOVI GRAD''TUZLA

Šk.2015/2016. godina

Datum: 19. 10. 2015.godine

Na osnovu člana 14. Poslovnika o radu Vijeća roditelja OŠ ''Novi Grad'' Tuzla sačinjava se:

**ZAPISNIK**

**sa Konstituirajuće sjednice Vijeća roditelja JUOŠ ''Novi Grad'' Tuzla**

Sjednica je održana 19.10. 2015.g. u kino sali škole, sa početkom u 17 sati.

Sjednici prisustvovalo 28 roditelja.

Za sjednicu je predložen sljedeći dnevni red:

1. Predstavljanje kandidata 2. Upoznavanje sa ciljevima i zadacima Vijeća roditelja 3. Izbor predstavnika razreda u Vijeće roditelja 4. Izbor predsjednika, zamjenika predsjednika i sekretara Vijeća roditelja za školsku 2015/2016.g. 5. Prijedlog članova Školskog odbora iz reda roditelja 6. Razmatranje Poslovnika o radu Vijeća roditelja 7. Tekuća pitanja

**Zaključci**

1. Svi prisutni kandidati su se predstavili, te iznijeli svoje razloge uključivanja u rad Vijeća roditelja
2. Koordinatorica Vijeća roditelja upoznala je prisutne sa osnovnim ciljevima i zadacima rada VR
3. U Vijeće roditelja u školskoj 2015/2016.g.izabrani su sljedeći roditelji, predstavnici razreda:

Amra Okanović

Anela Garčević – Hukić

Ibrahim Imamović

Maja H. Jašaragić – Suljanović

Sanel Mujkanović

Adisa Dajanović

Sead Seferović

Sanja Petrović – Delić

Mirnesa Mujčinović

1. Konstituirano je rukovodstvo Vijeća roditelja:

Amra Okanović, predsjednica Vijeća roditelja

Anela Garčević – Hukić, zamjenica predsjednice Vijeća roditelja

Ibrahim Imamović, sekretar Vijeća roditelja

1. Za članove Školskog odbora JUOŠ „Novi Grad“ predloženi su sljedeći roditelji:

Maja H. Jašaragić – Suljanović

Sanja Petrović – Delić

1. Prisutni roditelji upoznati su sa Poslovnikom o radu Vijeća roditelja, koji se primjenjivao u prethodnoj školskoj godini, te su pristupili razmatranju istog. Dogovoreno je da se izradi novog Poslovnika o radu ( kao i Programa rada Vijeća roditelja) pristupi na sljedećem sastanku, nakon temeljitijih analiza.
2. Vijeće roditelja odobrilo je izvođenje jednodnevne ekskurzije u Sarajevo, na osnovi Zahtjeva koji su podnijele Senada Ljubović i Sanela Jusufović.

Roditelj Fatima Alihodžić predložila je da se na sljedećem sastanku, kao i na sjednicama Nastavničkog vijeća, ukaže na nezadovoljstvo nekih roditelja zbog termina početka nastave za učenike razredne nastave u prvoj smjeni (8 i 15), jer to predstavlja problem u organizaciji dovođenja djece u školu. Također je predložila raspravu o „posjedničkom“ odnosu roditelja prema školskim prostorijama, u čijoj adaptaciji su učestvovali kao donatori.

Zapisničar:

Adisa Dajanović

Predsjednica Vijeća roditelja:

Amra Okanović

JUOŠ ''NOVI GRAD''TUZLA

Šk.2015/2016. godina

Datum: 18. 11. 2015.godine

Na osnovu člana 14. Poslovnika o radu Vijeća roditelja OŠ ''Novi Grad'' Tuzla sačinjava se:

**ZAPISNIK**

**sa II sjednice Vijeća roditelja JUOŠ ''Novi Grad'' Tuzla**

Sjednica je održana 18. 11. 2015.g. u zbornici škole, sa početkom u 17 sati.

Sjednici prisustvovali:

1. Amra Okanović
2. Ibrahim Imamović
3. Maja H. Jašaragić – Suljanović
4. Sanel Mujkanović
5. Adisa Dajanović
6. Sead Seferović
7. Sanja Petrović – Delić
8. Mirnesa Mujčinović
9. Maksida H. Hasanović, koordinatorica

Za sjednicu je predložen sljedeći dnevni red:

1. Usvajanje Poslovnika o radu Vijeća roditelja i Godišnjeg plana rada Vijeća roditelja

2. Obilježavanje Dana državnosti BiH

3. Usvajanje Odluke o izmjeni potpisnika bankovnog računa Vijeća roditelja

4. Tekuća pitanja

**Zaključci**

1. Svi članovi Vijeća roditelja nekoliko dana ranije na svoje e-mail adrese dobili su od predsjednice Vijeća roditelja prijedlog Poslovnika i Godišnjeg plana rada Vijeća roditelja. Prijedlozi svih članova Vijeća roditelja, a koji su u skladu sa ciljevima rada Vijeća roditelja, uzeti su u obzir i uvršteni su u navedene dokumente. Tokom razgovora o Godišnjem planu rada VR došlo se do sljedećih zaključaka:

* Vijeće roditelja će se aktivno uključiti u unapređivanje komunikacije na relaciji roditelji – škola putem organiziranja različitih radionica, druženja, pružanja pomoći i podrške nastavnicima u organizaciji manifestacija, izložbi, humanitarnih akcija, edukacija...
* Smatraju bitnim organiziranje edukacija za roditelje, koje bi imale za cilj upoznavanje roditelja sa raznim vještinama iz socijalnog, sigurnosnog, razvojnog... i brojnih drugih područja. Edukacije bi realizirali u dogovoru sa menadžmentom i nastavnicima škole.
* Poseban naglasak stavljen je na problem agresivnog ponašanja pojedinih učenika u školi i zabrinutost roditelja za sigurnost svoje djece. Sanja Petrović-Delić predložila je pripremanje radionica u saradnji sa menadžmentom i nastavnicima škole, u kojima bi učestvovali roditelji, nastavnici i učenici. Sve planirane aktivnosti realizirat će se uz saglasnost menadžmenta škole.
* Vijeće roditelja će se uključiti u podršku radu nadarene djece, s ciljem afirmacije pozitivnih vrijednosti.
* Svi prisutni izrazili su spremnost za učešće u aktuelnom projektu, koji je pokrenuo Razvojni tim naše škole, a koji ima za cilj nabavku klima-uređaja u učionicama na prvom spratu. Upoznati su sa organiziranjem prodajne izložbe u decembru, te se planiraju angažovati na animaciji roditelja.
* Ukazano je na izuzetno loše stanje vanjske i unutrašnje stolarije u školi.
* Iskazana je potreba za postojanjem oglasne table Vijeća roditelja radi informisanja svih roditelja škole o aktivnostima Vijeća roditelja.

1. Prisutni roditelji obaviješteni su o načinu obilježavanja predstojećeg Dana državnosti BiH.
2. Vijeće roditelja usvojilo je *Odluku o izmjeni zakonskog zastupnika, prvog i drugog ovlaštenog lica, koji će moći pristupiti računu Vijeća roditelja JUOŠ „Novi Grad“ , otvorenom kod NLB Banke d.d. Tuzla.*

Pristup računu Vijeća roditelja naše škole,otvorenom kod NLB Banke d.d. Tuzla, imaju:

Selma Alijević, zakonski zastupnik

Maja H. Jašaragić – Suljanović, prvo ovlašteno lice

Ibrahim Imamović, drugo ovlašteno lice

1. Prisutni članovi razmatrali su mogućnost renoviranja jednog WC-a na prvom spratu i prilagođavanja istog našoj učenici Esmeraldi Mujčinović, djevojčici u invalidskim kolicima.

Vijeće roditelja odobrilo je izvođenje:

* jednodnevne ekskurzije na izletište Zlača - Banovići za učenike drugih razreda (kraj aprila/početak maja 2016),
* jednodnevne stručne ekskurzije u Gradačac za učenike trećih razreda (maj 2016),
* dvodnevne ekskurzije u Sarajevo za učenike petih razreda (kraj aprila/početak maja).

Zapisničar:

Ibrahim Imamović

Predsjednica Vijeća roditelja:

Amra Okanović

JUOŠ ''NOVI GRAD''TUZLA

Šk.2015/2016. godina

Datum: 28.12. 2015.godine

Na osnovu člana 14. Poslovnika o radu Vijeća roditelja OŠ ''Novi Grad'' Tuzla sačinjava se:

**ZAPISNIK**

**sa III sjednice Vijeća roditelja JUOŠ ''Novi Grad'' Tuzla**

Sjednica je održana 28.12. 2015.g. u zbornici škole, sa početkom u 17 sati.

Sjednici prisustvovali roditelji:

1. Amra Okanović, predsjedavajući
2. Ibrahim Imamović
3. Maja H. Jašaragić – Suljanović
4. Sanel Mujkanović
5. Adisa Dajanović
6. Sead Seferović
7. Sanja Petrović – Delić
8. Mirnesa Mujčinović
9. Anela Garčević Hukić

Sjednici prisutvovali i:

1. Natira Hebib, pedagog škole, član Razvojnog tima škole
2. Lejla Mujkić, član Razvojnog tima škole
3. Selma Alijević, potpisnik računa Vijeća roditelja
4. Maksida H. Hasanović, koordinator Vijeća roditelja

Za sjednicu je predložen sljedeći dnevni red:

1. Izvještaj Razvojnog tima o realizaciji Zimskog sajma i prikupljenom novčanom iznosu; plan utroška sredstava;
2. Tekuća pitanja ( razmatranje Molbe za materijalnu pomoć u krečenju učionice)

**Zaključci:**

1. Predstavnici Razvojnog tima škole Natira Hebib i Lejla Mujkić prisutne roditelje su izvijestile o nekim istaknutijim projektima i aktivnostima koje je Razvojni tim, u saradnji sa svim uposlenicima škole, učenicima i roditeljima, realizirao u dosadašnjem periodu. Nakon toga uslijedio je izvještaj o realizaciji svih aktivnosti vezanih za projekt ugradnje klima uređaja u učionicama naše škole i aktivnostima realiziranim u okviru Zimskog sajma.

Dana 21.12. 2015.g.na račun Vijeća roditelja kod NLB Banke uplaćeno je **1. 847,00 KM**, prikupljenih od roditelja naših učenika i prodajom školskih novina.

Istoga dana na račun je uplaćeno i **6. 074,45 KM**, prikupljenih na Zimskom sajmu, organizovanom u našoj školi 18.12.2015.g.

Dana 25.12.2015. na račun je uplaćeno **220.60 KM**, prikupljenih prodajom ulaznica za školsku predstavu „Mali princ“.

Predstavnici Razvojnog tima iznijeli su plan aktivnosti i utroška sredstava u narednom periodu. Od prikupljenog iznosa novčanih sredstava uspjet će se ugraditi klima uređaji u devet učionica na prvom spratu. Da bi se obavila ugradnja klima uređaja u svih 18 učionica, planiranih projektom, potrebno je još 2. 700.00 KM.

Svi prisutni složili su se da se u narednom periodu što više aktiviraju i pokušaju pronaći potencijalne donatore, koji bi pomogli realizaciju projekta do kraja. Ukoliko se donatori kojima se Vijeće roditelja obrati, ne odazovu molbi za pomoć, pristupit će se organizovanju Proljetnog sajma, na kojem bi se prikupio ostatak novčanih sredstava.

Maja H. Jašaragić Suljanović predložila je i izradu projekta i predračuna za renoviranje ženskog WC-a na prvom spratu škole, kako bi se isti prilagodio potrebama naše učenice Esmeralde Mujčinović.

Amra Okanović, predsjednica Vijeća roditelja, izvijestila je prisutne o podjeli edukativnih afiša na Zimskom sajmu, a koje je izradila u ime Vijeća roditelja.

1. Predsjednica Vijeća roditelja Amra Okanović predložila je izradu informatora za roditelje, putem kojeg bi roditelji bili informisani o svim bitnim zbivanjima u školi.

Vijeće roditelja odobrilo je utrošak 200,00 KM sa računa Vijeća roditelja za krečenje učionice broj 20, koju će koristiti učenici 3.c i 4.b. Molbu uputila učiteljica Sanela Jusufović.

Zapisničar:

Maksida H. Hasanović

Predsjednica Vijeća roditelja:

Amra Okanović